Publication: Magyar Közlöny
Issue: MK-2002-64 (Year: 2002, Number: 64)
Era: 1990-2004
Section: 
Paragraph Index: 4

2. § A Megállapodás magyar nyelvû szövege a következõ: „Megállapodás a Magyar Köztársaság Kormánya és a Tunéziai Köztársaság Kormánya között a szervezett bûnözés elleni harcban történõ együttmûködésrõl A Magyar Köztársaság Kormánya és a Tunéziai Köztársaság Kormánya (a továbbiakban: a Felek) kifejezve a két baráti ország által az együttmûködés különbözõ területein elért eredmények feletti örömüket, arra törekedve, hogy tovább erõsítsék, sokoldalúbbá és szervezettebbé tegyék együttmûködésüket a hatáskörükbe tartozó valamennyi területen, és kölcsönösen támogassák, segítsék egymást, abban a meggyõzõdésben, hogy ezzel hozzájárulhatnak a két baráti ország között fennálló példa értékû kapcsolataik fejlõdéséhez, aggodalommal a kábítószerekkel és pszichotrop anyagokkal folytatott visszaélések és azok meg nem engedett forgalmazásának világszerte tapasztalt növekedése miatt, tudatában annak, hogy az együttmûködés a szervezett bûnözés, a nemzetközi terrorizmus, a kábítószerekkel folytatott bûnözés megelõzésében, az ellenük való közös fellépés lényeges jelentõséggel bír, tekintettel — a New Yorkban, 1961. március 30-án kelt Egységes Kábítószer Egyezményre, valamint az Egyezmény módosításáról és kiegészítésérõl szóló, Genfben, 1972. március 25-én kelt Jegyzõkönyvre, — a Pszichotrop Anyagokra vonatkozó, Bécsben, 1971. február 21-én aláírt Egyezményre, — a Kábítószerek és Pszichotrop Anyagok Tiltott Forgalmazása elleni fellépésre vonatkozó, Bécsben, 1988. december 19-én kelt Egyezményre, figyelemmel különösen — a légi jármûvek fedélzetén elkövetett bûncselekményekrõl és egyéb cselekményekrõl szóló 1963. szeptember 14-én, Tokióban kötött Egyezményre, — a légi jármûvek jogellenes hatalomba kerítésének leküzdésérõl Hágában, 1970. december 16-án kötött Egyezményre, — a polgári repülés biztonsága elleni jogellenes cselekmények leküzdésérõl Montreálban, 1971. szeptember 23-án kötött Egyezményre, — a nemzetközileg védett személyek, köztük a diplomáciai képviselõk ellen elkövetett bûncselekmények megelõzésérõl, üldözésérõl és büntetésérõl szóló, New Yorkban, 1973. december 14-én elfogadott Egyezményre, — az 1979. december 18-án, New Yorkban kötött, a Túszszedés elleni nemzetközi Egyezményre, — a polgári repülés biztonsága elleni jogellenes cselekmények leküzdésérõl Montreálban, 1971. szeptember 23-án kötött Egyezmény 1988. február 24-én aláírt Kiegészítõ Jegyzõkönyvére, a repülõtereken elkövetett erõszakos cselekmények leküzdésérõl, az alábbiakban állapodtak meg:

Source: https://magyarkozlony.hu/hivatalos-lapok/bfe311022d5f3622ec7c8799ffebc3dd980bc7f2/dokumentumok/9cdda6c1a32a13fff5652ea563de60cd8fa1a7f0/letoltes